钦定古今图书集成/明伦汇编/闺媛典/第142卷 > 颜宣侧室王氏
## 钦定古今图书集成/明伦汇编/闺媛典/第142卷 > 颜宣侧室王氏

按《衡州府志》：“王氏，锦衣千户王某养女，衡阳颜宣之
侧室。弘治中，宣任扶沟尉，以事赴京纳王，还扶沟，居
期而生子本浩。宣病亡，王与嫡扶榇还衡阳。衡人欲
娶之，遣女媒通意，王叱绝之。自是坐卧层楼中，去其
梯，家人罕与接见。家日落，织染以资𫗴粥，事嫡尢谨，
卒为营葬皆如礼。”